*«Қазақстан Республикасының кейбір заңнамалық актілеріне жер қойнауын пайдалану саласындағы заңнаманы жетілдіру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы баяндама*

Құрметті \_\_\_\_\_\_\_\_\_\_\_\_\_\_\_\_\_\_\_\_!

Құрметті комитет отырысының қатысушылары!

**Слайд 2**

Парламент Сенатының депутаттары:

1) көмірсутектерді геологиялық барлаудың инвестициялық тартымдылығын арттыруға;

2) базалық жобалау құжаттарына мемлекеттік сараптама жүргізу рәсімдерін оңтайландыруға;

3) жер қойнауын пайдаланушылардың қаржылық және әкімшілік шығындарын азайтуға бағытталған «Жер қойнауы және жер қойнауын пайдалану туралы» Кодексіне түзетулер енгізуді көздейтін заң жобасын заңнамалық бастама тәртібімен әзірледі.

**Слайд 3**

Көмірсутектерді іздеуде қаржылық жағынан ең қымбат кезең болып ұңғымаларды бұрғылау табылады. Бұрғылаудың құны күрделігіне қарай 1-ден бастап 30 млн. АҚШ долларына дейін құрайды.

Бүгінгі күні бұрғылау жұмыстарының экономикалық тиімділігіне қарамастан бұрғылау жұмыстарын орындау түріндегі нақты көлемнің болмауы жер қойнауын пайдаланушы үшін орындалмаған бұрғылаудың жобалық құнының 10% мөлшерінде жауаптылыққа әкеп соғады.

Бұл әлеуетті инвесторлар тарапынан негізделген мәселелерді тудырады, әсіресе, егер сейсмикалық барлау жұмыстарының нәтижелері бойынша бұрғылау орындылығының жоқтығын көрсететін болса.

Айыппұлдарды төлемеу үшін келісімшарттық аумақ мемлекетке қайтарылмайды. Жер қойнауын пайдаланушы жер қойнауы учаскесін кем дегенде 6 бойы ұстап отырады.

Заң жобасында міндетті түрде жер қойнауын пайдаланушы жобалық құжатқа сәйкес сейсмикалық барлау жұмыстарын жүргізген жағдайда және жер қойнауын пайдалануға арналған келісімшартқа қол қойылған күннен бастап 3 жыл ішінде ұңғыманы қазуды бас тарту бойынша өтініш жасау шарттарын сақтаған жағдайда, жер қойнауын пайдаланушыға айыппұл төлемей-ақ барлау кезеңінде ұңғыманы бұрғылаудан бас тартуға және келісімшарттық аумақты мемлекетке қайтаруды жүзеге асыруға мүмкіндік беру ұсынылады.

Осылайша инвестор сейсмикалық барлау жұмыстарын тез жүргізуге (3 жылға дейін) мүдделі болады. Осыдан кейін әрі қарайғы жұмыстар бойынша (ұңғымаларды қазу болмаса мемлекетке қайтару) анықталатын болады.

**Слайд 4**

Іздеу кезеңінде жер қойнауын пайдаланушы «таза алаңда» мұнай және газды барлау міндетімен айналысады.

Геологиялық барлаудың сәттілік коэффициенті дүние жүзі бойынша орташа 0,3 құрайды, яғни 10 қазылған ұңғымадан тек қана 3 сәтті.

Бүгінгі күні іздеу жұмыстарын жүргізу үшін көмірсутектерді іздеу бойынша барлау жобасын әзірлеу (мерзімі 4 айға дейін), осы жобаға экологиялық сараптама (мерзімі 6 айдан бастап 1 жылға дейін) және базалық жобалық құжаттарға мемлекеттік сараптама (мерзімі 2 айға дейін) жүргізу міндеттілігі көзделген. Жобалық (қағаз) жұмыс жалпы сомасы берілген 6 жылдың 1,5 жылын алады.

Заң жобасымен практикалық геологиялық барлау жұмыстарына (сейсмикалық барлау, бұрғылау) дереу көшу мақсатында іздеу жұмыстарының жобасын *(бағалауды, теңіз жобаларын, жер қойнауы учаскесін кеңейтуді көздейтін барлау жобаларын қоспағанда)* хабарламалық тәртіпке ауыстыру қарастырылған.

Бұл ретте, экологиялық рұқсаттарды алу мәселелері қозғалмайды, яғни Экологиялық Кодекс талаптары қалады.

**Слайд 5**

Кен орынды дамыту мақсаты үшін заңнамамен жер қойнауын пайдалану құқығына ауыртпалықты сала отырып қарыздық қаржыландыру мүмкіндігі қарастырылған.

Қолданылатын жер қойнауын пайдалану құқығын және жер қойнауын пайдалану құқығымен байланысты объектілерді ауыстыруға рұқсат беру тәртібі өзге нысаналы мақсатқа байланысты ұзақ мерзім мен кезеңділік бойынша рәсімдерді регламенттейді, ол геологиялық барлауға қарыздық ақшаны тартудың жеделдігіне теріс әсер етеді.

Уәкілетті мемлекеттік органның осы рәсімді оңайлату мақсатында жер қойнауын пайдалану құқығына және жер қойнауын пайдалану құқығымен байланысты объектілерге ауыртпалықты салуға рұқсат берудің жекелеген қағидаларын қабылдауға құзыретін бекіту ұсынылады, ол рұқсат беру мерзімдерін қолданыстағы үш айдан екі аптаға дейін қысқартады.

**Слайд 6**

Жер қойнауы туралы кодекс дайындық кезеңінде, яғни барлаудан кейін және өндіруге дейін кезеңде қандай операциялар жүргізуге рұқсат етілетінін көрсетпейді. Ол олқылық жер қойнауын пайдаланушылар үшін белгісіздік пен қосымша тәуекелдерді тудырады.

Осыған байланысты, осы кезеңде қандай жұмыстар жүргізілуі мүмкін екенін нақтылау, атап айтқанда, объектілерді сынауын, ұңғымаларды бұрғылауын және консервациядан шығаруын, сондай-ақ дайындық кезеңінде жүргізілетін өндіру бекітілген әзірлеу жобасы болған кезде жүзеге асырылуы тиіс екенін нақты көрсету ұсынылады.

Бұл түзетулер кен орындарды жете барлауды жүзеге асыруға және оларды әзірлеуге енгізу мерзімдерін қысқартуға мүмкіндік береді.

**Слайд 7**

Құқық қолдану практикасы мен жер қойнауын пайдаланушылардың өтініштерін талдау барлауға ұсынылатын 6 жылдың ішінде жер қойнауын пайдаланушылар базалық жобалық құжаттардың мемлекеттік сараптамасын және экологиялық сараптаманы қоса алғанда, ұзақ және қымбат рәсімдерден тұратын сараптамаларға 1,5-2 жылға жуық уақыт жұмсайтынын көрсетті.

Сонымен қатар, осы рәсімдердің ерекшеліктеріне байланысты *(мысалы, мемлекеттік органдармен келісу процесінде жобалау құжатына өзгерістер енгізу кезінде)* жер қойнауын пайдаланушылар көбінесе экологиялық сараптамадан екі рет өтуге тура келеді. Бұл барлық сараптамалардан өтудің мерзімдерін арттырады.

Осыған байланысты жер қойнауын пайдаланушы берілген жер қойнауы учаскесін барлауға және бағалауға тікелей жұмсай алатын уақыт пен ақшаны, ал мемлекет ресурстық базаны уақтылы толтыруға немесе тиісті геологиялық ақпарат алуға мүмкіндігін жоғалтады.

Осыған байланысты, экологиялық күн тәртібіне нұқсан келтірмей, Жер қойнауы кодексінде базалық жобалау құжаттарының мемлекеттік сараптамасын қоршаған ортаға әсерді бағалаудың қамту саласын айқындау туралы қорытынды және (немесе) белгіленіп отырған қызметтің әсерін скрининг негізінде жүргізуді қарастырумен сараптамалардан өту тәртібін оңтайландыру ұсынылады.

Бүгінгі күні экологиялық рұқсат талап етіледі. Ол техникалық жоба негізінде беріледі. Өз кезегінде техникалық жоба Энергетика министрлігімен мақұлданатын технологиялық шешімдер базасында дайындалады. «Тұйықталған шеңбер» шығып тұр.

Бұл ретте экологиялық сараптама тәртібі өзгермейді және Экологиялық кодекс талаптарына сәйкес жүргізіледі.

Ұсынылған көзқарас сараптама мерзімін 6 айға қысқартады.

**Слайд 8**

Жер қойнауы туралы кодекспен өндіру кезінде айыппұлды қолданбай жобалау көрсеткіштерінен 10% шегінде ауытқуға жол беріледі.

Егер ауытқу 10% асатын болса, онда ол ұзақ және қымбат сараптама өтуді талап ететін жобалық құжатқа өзгерістер енгізуді болмаса айыппұлдарды төлеуді қажет етеді.

Бұл ретте, осындай ауытқу шегі кен орындар арасындағы экономикалық және техникалық көрсеткіштердегі айырмашылықты ескермей ірі, орта және шағын кен орындары үшін бірдей қолданылады.

Осыған байланысты, жылдық өндіру көлемі 100 000 тоннадан төмен кен орындар үшін шекті 10% - дан 30% - ға дейін ұлғайту ұсынылады, ол уақыт пен қаржылық шығындарды едәуір азайтуға мүмкіндік береді.

**Слайд 9**

Көмірсутектер мен уранды барлауға және өндіруге арналған келісімшарттарға өзгерістер мен толықтырулар енгізу кезінде жер қойнауын пайдаланушылардың әкімшілік шығындарын қысқарту мақсатында осындай өтініштер бойынша қарау және қабылдау мерзімдерін қысқарту ұсынылады.

Мерзімдер екі еседен көп, 120 күннен 50 күнге дейін, қысқарады.

**Слайд 10**

Заң жобасы теріс әлеуметтік-экономикалық және құқықтық салдарға әкеп соқпайды және мемлекеттік бюджеттен қосымша қаржылық шығындарды талап етпейді.

Ұсынылып отырған түзетулер мемлекеттің мүдделеріне нұқсан келтірмей жер қойнауын пайдалану жөніндегі операцияларды жүргізудің реттеушілік жағдайларын одан әрі қарай жетілдіруге және жақсартуға бағытталған, ол:

1. практикалық геологиялық барлау жұмыстарына жедел өтуге *(«таза алаңда жер қойнауы учаскелеріне» және бұрғылау жұмыстарын жүргізуге салалық сараптамаларсыз хабарламалық тәртіп);*
2. барлық мүмкін сараптамалар мерзімін 8 айдан 12 айға дейін қысқартуға;
3. процедуралар бойынша әкімшілік шығындарды 2 еседен көп, 120 күннен 50 күнге дейін, алып тастауға;
4. инвестициялық тартымдылықты арттыруға мүмкіндік береді.

**Қолдауларыңызды сұраймын!**